
Hagyományőrzés Magyarországon - Hacacáré Fesztivál

A TMDK dolgozatunk egy új, eddig még nem megrendezett hagyományőrző és köny-nyűzenei fesztivál megtervezését dolgozza fel Magyarországra összpontosítva. A fesztivál ál-tal hordozott értékek között a legfőbb helyet a minőségőrzés, hagyományosság és egyszerűség kapta. Érdekessége, hogy a fellépők, beszállítók, mind a Magyarországhoz köthetőek, továbbá csak magyar termékekkel, szolgáltatókkal, vállalkozókkal kívánunk együttműködni. Egyelőre a fesztivál egy fiktív projekt terve, melyben a jövőbeli elképzeléseinket írtuk össze.
A dolgozat célja egyrészről, egy eddig még nem létező fesztivál szervezésének meg-tervezése, másrészről az ehhez szükséges lépések feltérképezése. Ezzel párhuzamosan primer kutatásunk az említett fesztivál iránti érdeklődés vizsgálatára és annak fogadtatására irányul, valamint az általános fesztiválozási szokások felmérésére.
Az elméleti részben a releváns hazai és külföldi szakirodalomban alkalmazott elméleti háttér került összefoglalásra, melyben hangsúlyt helyeztünk arra, hogy a rendezvénnyel kap-csolatos HIPI-elv és 7P bemutatásra kerüljön. Külön figyelmet szentelünk a minőség-, kapaci-tás-, fizetésmenedzsmentre és eseménymarketingre. Emellett elvégzünk háttérelemzéseket, amelyek segítik a fesztivál tervének pontosabb megírását.
A gyakorlati rész magába foglalja a fesztiválozási szokások felmérését célzó kvantitatív kutatást és az új fesztivál iránti érdeklődésre irányuló kérdőíves kutatás fontosabb megál-lapításait. Továbbá kidolgozásra kerül maga a fesztivál, a beszállítói ajánlatok megírásától egészen a piacbefolyásolásig. A fesztivál tervezése során felmerülő kiadásokat és bevételeket a dolgozat végén egy költségtervben is szemléltetjük.



